Dette er faktisk en præsentation på to timer for gymnasieelever
skåret ned til tre minutter.
Og det startede altsammen på et fly på vej til TED
for syv år siden.
På sædet ved siden af mig
sad der en gymnasieelev, en teenager,
der kom fra en fattig familie.
Hun ønskede at udrette noget med sit liv,
og stillede mig et enkelt lille spørgsmål.
Hun spurgte: "Hvad fører til succes?"
Og jeg havde det helt skidt,
fordi jeg ikke kunne give hende et godt svar.
Jeg står af flyet og ankommer til TED.
Og det slår mig at jeg er i et rum fuld af succesrige mennesker!
Så hvorfor spørger jeg ikke dem om, hvad der hjalp dem til succes
og giver det videre til børnene?
Her er vi så: Syv år, 500 interviews senere,
og jeg vil fortælle hvad der virkelig fører til succes
og hvad der er TED'eres drivkraft.
Det første er lidenskab.
Freeman Thomas siger: "Jeg er bliver drevet af min lidenskab."
TED'ere gør det af kærlighed, ikke for penge.
Carol Coletta siger: "Jeg ville betale nogen for at gøre, det jeg gør."
Og det interessante ved det er,
at hvis du gør det af kærlighed, kommer pengene alligevel.
Arbejde! Rupert Murdoch sagde til mig: "Det er altsammen hårdt arbejde.
Intet kommer af sig selv. Men jeg har det sjovt."
Sagde han sjovt? Rupert? Ja!
TED'ere har det sjovt under arbejdet. Og de arbejder hårdt.
De er ikke arbejdsnarkomaner. De er arbejdsspasmagere.
God! Alex Garden siger: "For at blive succesrig skal du fordybe dig i noget
og blive forbandet god til det."
Der er ikke noget magi, det er øvelse, øvelse, øvelse.
Og det er fokus. Norman Jewison sagde til mig:
"Jeg tror, det hele handler om at fokusere på én ting."
Og pres! David Gallo siger: "Pres dig selv.
Fysisk og mentalt skal du blive ved at presse på."
Du skal presse dig selv igennem din generthed og manglende tro på dig selv.
Goldie Hawn siger: "Jeg tvivlede altid på mig selv.
Jeg var ikke god nok, jeg var ikke klog nok.
Jeg troede ikke, at jeg kunne klare det."
Det er ikke altid let at presse sig selv,
og derfor blev mødre opfundet. [Latter]
Frank Gehry sagde til mig:
"Min mor pressede mig."
Tjeneste! Sherwin Nuland siger: "Det var et privilegie at tjene andre som læge."
Mange børn siger til mig at de vil være millionærer.
Og det første jeg siger til dem er:
"OK, men du kan ikke tjene dig selv,
du må tjene andre ved at give dem noget af værdi.
For det er sådan mennesker virkelig bliver rige."
Ideer. TED'er Bill Gates siger: "Jeg fik en ide
om at grundlægge det første micro-computer software firma."
Det vil jeg sige var en god idé.
Og der er ikke noget magisk ved kreativitet og at finde på nye ideer,
det handler bare om at gøre nogle helt enkle ting.
Jeg giver en masse beviser på det.
Bliv ved. Joe Kraus siger:
"Vedholdenhed er den største årsag til vores succes."
Du må blive ved på trods af fiaskoer. Du må blive ved på trods af KRAP!
Som selvfølgelig betyder: "Kritik, Røvhuller, Afvisning og Pres."
[Latter]
Så svaret på dette spørgsmål er enkelt:
Betal 4.000 dollars og kom til TED.
Eller hvis ikke det, så gør disse otte ting - og stol på mig,
dette er de otte store ting, der fører til succes.
Tak skal I have, TED'ere, for alle jeres interviews!